ไฟแนนซ์ทูเดย์
...ธนาคารไทยพาณิชย์ยามนี้เหมือนพระศุกร์เข้าพระเสาร์แทรก อาทิตย์ นันทวิทยา รองกรรมการผู้จัดการ ว่าที่ซีอีโอคนใหม่ของแบงก์ในเดือน เม.ย. เริ่มออกมาแอ็กติ้งในฐานะผู้นำองค์กรคนหนึ่ง ช.ชดา เห็นว่าสมควรแล้ว ให้ผู้อาวุโสอย่าง ดร.วิชิต สุรพงษ์ชัย ประธานกรรมการบริหาร ออกโรงชี้แจงทุกเรื่องคนเดียวเป็นภาระที่หนักไปหน่อย
10 ก.พ. 2558

...ธนาคารไทยพาณิชย์ยามนี้เหมือนพระศุกร์เข้าพระเสาร์แทรก อาทิตย์ นันทวิทยา รองกรรมการผู้จัดการ ว่าที่ซีอีโอคนใหม่ของแบงก์ในเดือน เม.ย. เริ่มออกมาแอ็กติ้งในฐานะผู้นำองค์กรคนหนึ่ง ช.ชดา เห็นว่าสมควรแล้ว ให้ผู้อาวุโสอย่าง ดร.วิชิต สุรพงษ์ชัย ประธานกรรมการบริหาร ออกโรงชี้แจงทุกเรื่องคนเดียวเป็นภาระที่หนักไปหน่อย
อานันท์ ปันยารชุน นายกกรรมการแบงก์ไทยพาณิชย์ มาให้กำลังใจพนักงานและอยู่ในทุกขั้นตอน แม้แถลงข่าวเรื่องไฟไหม้สำนักงานใหญ่ ยามนี้พนักงานแบงก์ไทยพาณิชย์พักรบกันเองชั่วคราว เริ่มรวมพลังเป็นหนึ่งเดียวกันเพื่อฝ่าวิกฤตไปด้วยกัน
...เสียงลือเสียงเล่าอ้างเกิดขึ้นเป็นระยะว่า นายกฯ บิ๊กตู่อาจจะเปลี่ยนตัว รมว.คลัง คนใหม่ให้หนุ่มแน่นมากยิ่งขึ้น กว่าคลังจะเข็นมาตรการอะไรออกมาก็ช้าไม่ทันใจ สไตล์การทำงานของ สมหมาย ภาษีรมว.คลัง ถึงจะช้าแต่ชัวร์ บางเรื่องเร็วไปก็ใช่ว่าดี ดูแก้กฎหมายแพ่งและพาณิชย์ว่าด้วยเรื่องของการค้ำประกันเป็นตัวอย่าง นั่นล่ะตัวอย่างของ “เร็วแต่ลวก” สุดท้ายต้องไปแก้ไขกฎหมายกันอีกรอบ